recursal/SuperWikiNEXT-32B huggingface dataset:
**הבחירות הכלליות באיטליה** הן מערכת הבחירות לפרלמנט האיטלקי, בן 630 הצירים, שהתקיימו ב-24–25 בפברואר 2013. אלה הבחירות למושב הפרלמנט ה-17 של איטליה, לבית הנבחרים ולסנאט האיטלקי. 

בבחירות זכתה המפלגה הדמוקרטית (איטליה) בהובלתו של פייר לואיג'י ברסאני ב-297 מושבים, מפלגת החירות לעם בהנהגתו של סילביו ברלוסקוני ב-98 מושבים, תנועת חמשת הכוכבים בהנהגתו של בפה גרילו זכתה ב-109 מושבים ומפלגת הבחירה האזרחית בהנהגתו של מריו מונטי ב-37 מושבים.

לאחר שברסאני נכשל בהקמת קואליציה הוטלה מלאכת הרכבתה על סגנו אנריקו לטה שהצליח במשימה ונבחר לראשות הממשלה.

רקע
---

עקב משבר החוב האירופי, ראש הממשלה האיטלקי סילביו ברלוסקוני התפטר מתפקידו בנובמבר 2011, בנוסף הוא התמודד מול הרשעות פליליות לרבות חשדות לקיום יחסי מין עם זונות. הוא הוחלף על ידי סנאטור טכנוקרט ושר האוצר בעבר, מריו מונטי.

בדצמבר 2012 ברלוסקוני הכריז על רצונו להתמודד לתפקיד ראש הממשלה בפעם הרביעית. מיד לאחר מכן, מפלגתו הכריזה כי מסירה תמיכתה בקבינט של מונטי והלה הכריז על התפטרותו.

בתקופת מונטי איטליה התמודדה מול העלאות מיסים וקיצוצים נרחבים בתקציב המדינה ורפורמות שנועדו לייעל את הכלכלה האיטלקית. כמו כן, האבטלה עלתה ב-2%. מונטי זכה לתמיכה מנהיגים אירופאיים כמו אנגלה מרקל וניקולא סרקוזי שהעריכו מאוד את תפקודו כרה"מ.

מועמדים
-------

* פייר לואיג'י ברסאני - המפלגה הדמוקרטית של איטליה
* מריו מונטי - הבחירה האזרחית
* סילביו ברלוסקוני - החירות לעם
* בפה גרילו - תנועת חמשת הכוכבים
* אנטוניו אינגרויה - המהפכה האזרחית
* אוסקר גלאנינו - תנועת "עצרו את השפל"

קישורים חיצוניים
----------------

ויקישיתוף מדיה וקבצים בנושא **הבחירות הפרלמנטריות באיטליה 2013** בוויקישיתוף
* הבחירות הכלליות באיטליה, 2013 באתר משרד הפנים האיטלקי
* אייל להמן, רומא, איטליה בוחרת: חשש אירופי מקמבק של ברלוסקוני, באתר ynet, 22 בפברואר 2013
**חוטמית מסורטטת** (וכן משורטטת; שם מדעי: *Alcea striata*) היא עשב רב-שנתי ממשפחת החלמיתיים, הפורח בתקופת האביב בחודשים מרץ עד מאי, ומתייבש בתקופת הקיץ. זהו מין מדברי נדיר של חוטמית.

תיאור
-----

הצמח מסתעף מבסיסו בגבעולים זקופים גבוהים. העלים כמעט שאינם מחולקים. הגבעולים והעלים מכוסים שערות כוכביות. צבע הפרח לבן עד קרם, ומרכזו צהבהב. 
בהשוואה לחוטמית הזיפנית הנפוצה בארץ, גבעולי החוטמית המסורטטת קצרים יותר ופרחיה קטנים יותר.

הפרח בנוי מגביעון (מעין גביע נוסף מתחת לגביע) ובו 6 עד 9 עלים, מאוחים בחלקם התחתון וחופשיים בחלקם העליון. אורך העלים כחצי מאורך הגביע. לגביע 5 אונות כותרת ארוכות מהגביע, ומפורצות בראשן. לפרח אבקנים רבים מאוד, זיריהם קצרצרים ומאוחים לצינור, העוטף את עמוד העלי ומקנה לו מראה כאילו שעיר.

הפרי נראה כעוגה פרוסה, בדומה לפרי של קרובתה החלמית. הפרודות ערוכות סביב עמוד מרכזי קצר, המתרחב בראשו למקור חרוטי.

תפוצה
-----

חוטמית מסורטטת גדלה באזורים מדבריים, בבתי-גידול המקבלים תוספת של מי גשמים, כלומר ליד סלעים ובערוצים בהם מתרחשים תהליכי סחיפה של התשתית, וגם בצידי כבישים שנמוכים מהכביש, ובזמן סלילת הכביש הצטברה בהם פסולת של אבני סלילה. במקומות אלה היא משמשת כצמח חלוץ. בישראל היא נפוצה בעיקר בנגב ובערבה אך גם שם נחשבת לנדירה.

במקורות היהודיים
----------------

בספר איוב, פרק ו', פסוק ו' נאמר: "היאכל תפל מבלי מלח אם יש טעם בריר חלמות" 
הרמב"ם, בפירושו למשנה, זיהה את ה"חלמות" עם הצמח הכיטמיה, היא ככל הנראה החטמית, בשל הריר הרב הנוטף מגבעולי הצמח אשר שימש כתרופה לריפוי פצעים.

קישורים חיצוניים
----------------

ויקישיתוף מדיה וקבצים בנושא **חוטמית מסורטטת** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* NCBI
* GBIF
* IPNI
* צמחיית ישראל ברשת
* צמח השדה
* Tropicos
 |

* חוטמית מסורטטת באתר צמחיית ישראל ברשת
אין לבלבל עם אין לבלבל ערך זה, העוסק בעיירה ביוון, עם הערך "סיתרה", העוסק בעיר בבחריין.

**סטירה** (ביוונית: **Στύρα**) היא עיירה קטנה בחוף הדרום-מערבי של האי אוויה ביוון. ניתן להגיע אליה מן היבשת במעבורת היוצאת מנמל "איה מרינה" הנמצא צפונית מזרחית לאתונה, וכן בדרך היבשה מכאלקידה (כאלקיס הקדומה). מאז הרפורמה בשלטון המקומי משנת 2011 היא חלק מעיריית קריסטוס, שהיא יחידה עירונית.

היסטוריה
--------

למעשה מצויות במקום שתי ערים: סטירה החדשה (Nea Styra) וסטירה הישנה (Palaya Styra) ביניהן ניצבה לפנים העיר סטירה העתיקה, המוזכרת ב"איליאדה" של הומרוס בה מתועדת השתתפות העיר במלחמת טרויה.

אתרים ארכאולוגים
----------------

### בתי הדרקון

דרקוספיטה
המונומנטים הידועים אך המסתוריים ביותר של אוויה הם מבנים קדומים בני 4,500 שנים, הבנויים מאבנים מגליתיות, שממדי כל אחת מהן 4.0x2.5x1.5 מטרים. מדובר בסך של 23 מבנים מגליים עתיקים, שנמצאו באזורים ההרריים סביב סטירה, הנקראים על ידי בני המקום "דרקוספיטה" (Drakospita) (אנ'), כלומר "בתי הדרקון", והדוגמה הכי שמורה היא בית הדרקון הבנוי בגובה 1389 מטר על פסגת הר אושי (אנ'). מונומנטים אלה דומים למונומנטים שנתגלו באיי הפיליפינים ובסטונהנג'. המקורות והשימושים של בתי הדרקון אינם ידועים רשמית עד היום וארכאולוגים חלוקי דעות בנושא זה. יש המתארכים אותם למאה ה-13 לפני הספירה, ואחרים למאה ה-3 לפני הספירה. עם זאת, כל עשרות הבתים בנויים על שטח תלול ועם תצפית רחבה על האזור ולכן אחת התאוריות היא שהם ככל הנראה נועדו להגן על האזור. תאוריה אחרת היא שהבתים היו קבר קדוש לעבודת האלים זאוס והרה. במהלך חפירות בשנת 1959 נמצאו בבית שעל הר אושי שברי כלי חרס, חלקם עם כתובות לא מפוענחות. אלה מוצגים במוזיאון הארכאולוגי בקריסטוס.

כיום
----

סטירה שוכנת סמוך לחוף הים, ולה נמל קטן המקשר בין דרום אבויה לאטיקי שביבשת. סטירה היא יעד פנים תיירותי פופולרי עבור אתונאים בתקופת הקיץ.

אוכלוסיית העיירה מנתה נכון ל-2011 817 נפש.

הערות שוליים
------------

1. ↑  Drakospita of South Evia  בארכיון Greek Travel Pages (באנגלית)
**חוּכָא וְאִטְלוּלָא** (לפי הערוך: **חוכא וטלולא**) הוא ביטוי תלמודי, שמופיע גם בספרות ההלכה ופירושו "צחוק וליצנות".

מקור הביטוי
-----------

הביטוי מופיע פעם אחת בלבד בתלמוד, בהסברו של רבא לגבי דין ביטול רשות. הוא טען שיש ביטול מחצר לחצר, ומצד שני אין מבטלין וחוזרין ומבטלין:

> 
> דלא ליהוי מילתא דרבנן כחוכא ואטלולא
> 
> 
> 
> — תלמוד בבלי, מסכת עירובין, דף ס"ח, עמוד ב'
> 

כלומר, "שלא יהיו דברי חכמים כחוכא ואטלולא".

פירוש הביטוי
------------

על פי רש"י, פירוש המילה "חוכא" היא "שחוק" או "צחוק", וכיום מרבים לתרגם מילה זו ל"לעג". מקור המילה היא בשורש חו"ך, שמקורו בעברית, וממנו המילה "חיוך".

מקור המילה "אטלולא" היא בשורש טל"ל, שמשמעו "לשחק" או "להשתעשע". רש"י מפרש מילה זו כ"ליצנות", ולפעמים מתרגמים אותה ל"קלס" או "לעג".

לפי גרסת הערוך, צריך לומר "חוכא וטלולא", ולעיתים כותבים כך את הביטוי. יש המשנים את הביטוי ל"חוכא והתלולה", ויש הכותבים "חוכא ואיטלולי".

השלכות הלכתיות
--------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
* שני אנשים שהלכו בשני שבילים שונים, אשר אחד טהור והשני טמא, והגיעו יחד לבית דין, שניהם טמאים. התוספות מסביר כי הטעם הוא מפני שאם אחד יהיה טהור והשני טמא, יראה הדבר כחוכא ואטלולא.

ראו גם
------

* זילותא דבי דינא

קישורים חיצוניים
----------------

* הערך "חוכא ואטלולא", באתר המכלול

הערות שוליים
------------

1. ↑  שולחן ערוך, אורח חיים, סימן שפ"א, סעיף ז'
2. ↑  חוכא ואיטלולא, באתר מילון השפה העברית
3. 1 2  חוּכָא וְאִטְלוּלָא באתר האקדמיה ללשון העברית
4. ↑  מילון יסטרוב, אִטְלוּלָא א׳, הרב מרקוס יסטרוב
5. 1 2  חוכא ואטלולא, במילון אבן-שושן
6. ↑  על הגמרא בתלמוד בבלי, מסכת עירובין, דף ס"ח, עמוד ב'
7. ↑  "חוכא ואטלולי" בספר האגדה
8. ↑  תלמוד בבלי, מסכת פסחים, דף י', עמוד א'
9. ↑  תוספות על תלמוד בבלי, מסכת נידה, דף ס', עמוד א', ד"ה באנו
**סָטִירִית** (שם מדעי: *Satyrini*) הוא שבט של פרפרי יום הבולטים בצבעיהם היפים. הסטירית נמנית עם תת-משפחת הסטיריתיים, הקרובה למשפחת הנימפיתיים. רוב מיני הסטיריות הם פרפרי צל, החיים בחורש ההר הים - תיכוני.

לפרפרים הנמנים עם משפחות הסטיריתיים והנימפתיים יש התפתחות מעניינת של זוג הרגליים הראשון. רגליים אלו הן קצרות ושעירות ואינן משמשות להליכה או לאחיזה. במקום זאת מרוכזים בהם תאי חישה רבים, המסייעים לפרפר לטעום את צוף הפרחים שהוא עומד לשתות.

הסטיריות עומדות על הקרקע או על הסלע, כשכנפיהן הסגורות ובעלות צבעי ההסוואה המצוינים מעלימות אותן מכל עין רואה, אך כאשר זר מתקרב פורשת הסטירית את כנפיה הכהות והזרועות כתמים בולטים דמויי עין, ועפה.

שניים ממיני הסטירית הבולטים בישראל הם האביבית המשוישת (*Melanargia titea,* נקראה בעבר **סטירית משוישת**) וסטירית פקוחה (*Maniola telmessia*). **האביבית המשוישת** היא פרפר לבן, שרוחב מוטת כנפיו הזרועות כתמים חומים כחמישה סנטימטרים. זחליו הירוקים ניזונים מעלי דגניים ובעיקר מעלי הנשרן. הם מתגלמים בסוף החורף, ובאביב בוקעים הבוגרים. **סטירית פקוחה** היא פרפר בצבע חום - אפרפר. על צידן החיצוני של כנפיה מצויים כמה כתמים דמויי עין ופסים כהים אחדים. הפרפר הבוגר הוא בעל מוטת כנפיים של ארבעה סנטימטרים ומופיע באביב ובקיץ.

הסטירית פקוחה לעומת הסטירית המשוישת - ריכוז מידע
------------------------------------------------

| מאפיינים | סטירית פקוחה | אביבית משוישת |
| --- | --- | --- |
| צבע | חום - אפרפר | לבן |
| אפיון כנפיים | כתמים דמויי עין ופסים כהים | זרועים כתמים חומים |
| רוחב כנפיים | רוחב מוטת הכנפיים כ-4 ס"מ | רוחב מוטת הכנפיים הוא כ-5 ס"מ |
| התגלמות | מתפתחים לקראת בוא האביב | מתגלמים בסוף החורף |
| עונת התפתחות | קיץ | אביב |

גלריית תמונות
-------------

* סטירית פקוחה, נקבהסטירית פקוחה, נקבה
* סטירית אפלה, נקבהסטירית אפלה, נקבה
* סטירית סיניסטירית סיני
* חומנית עינונית, זכרחומנית עינונית, זכר
* טבעית זוטיתטבעית זוטית
* אביבית משוישתאביבית משוישת

ראו גם
------

* הסוואה
* פרפרים

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
 |

* סטירית פקוחה, פרפרי ארץ ישראל
* סטירית משוישת, פרפרי ארץ ישראלויקישיתוף מדיה וקבצים בנושא **סטירית** בוויקישיתוף
**וילם, נסיך אורנז'** (בהולנדית: **Willem van Oranje-Nassau**; ‏4 בספטמבר 1840 - 26 ביוני 1879), היה נסיך הכתר ההולנדי ונסיך אורנז', מעת הכתרת אביו וילם השלישי, מלך הולנד בשנת 1849 ועד מותו.

ביוגרפיה
--------

וילם נולד ב-4 בספטמבר 1840 בהאג, לווילם, נסיך אורנז'-נסאו ולסופיה, נסיכת וירטמברג, בתם של וילהלם הראשון, מלך וירטמברג ויקטרינה פבלובנה, הנסיכה הגדולה של רוסיה. בעת לידתו היה וילם במקום השלישי בסדר הירושה לכתר ההולנדי, ובמקום השביעי בסדר הירושה לכתר הבריטי. כחודש לאחר לידתו התפטר וילם הראשון, מלך הולנד מתפקידו, וסבו וילם השני, מלך הולנד עלה לשלטון במקומו. בשנת 1849 מת סבו וילם השני, ואביו עלה לשלטון במקומו כווילם השלישי, מלך הולנד, ווילם קיבל את התואר נסיך אורנז'.

בצעירותו עלתה תוכנית שווילם יתחתן עם אליס, נסיכת הממלכה המאוחדת, בתה של ויקטוריה, מלכת הממלכה המאוחדת, אולם התוכנית לא יצאה אל הפועל. לאחר מכן התאהב וילם ברוזנת מטילדה פון לימבורג-שטירום, אולם הוריהם התנגדו לנישואים מורגנטיים, ומשום כך נותק הקשר ביניהם. לאחר ניתוק הקשר נסע וילם המאוכזב לפריז, שם בילה את זמנו בחיי מין, שתייה והימורים. במהלך שהותו בפריז הנרייטה האוזר פילגשו הפריזאית, שחקנית "בולווארד", נתנה לו את הכינוי "נסיך לימון" [הנסיך סיטרון בצרפתית], והכינוי הפך לפופולרי בקרב העיתונים הפריזאים. ב-26 ביוני 1879 מת וילם בפריז מטיפוס ושחמת הכבד. וילם נקבר בקריפטה המלכותית בכנסייה החדשה של דלפט, ועל ארונו הוצב זר אחד מהקיסרית הצרפתית אז'ני דה מונטיז'ו וזר אחד מאלברט אדוארד, נסיך ויילס. לאחר מותו ירש את תאריו אחיו אלכסנדר, נסיך אורנז', אולם אף הוא מת בצעירותו בשנת 1884, ומשום כך לאחר מות אביהם בשנת 1890, עלתה לשלטון אחותם וילהלמינה, מלכת הולנד.

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| וילם הראשון, מלך הולנד |   | וילהלמינה מפרוסיה, מלכת הולנד |   | פאבל הראשון, קיסר רוסיה |   | סופיה דורותיאה, נסיכת וירטמברג |   | פרידריך הראשון, מלך וירטמברג |   | אוגוסטה, דוכסית בראונשווייג-וולפנביטל |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | וילם השני, מלך הולנד |   |   |   | אנה פבלובנה, הנסיכה הגדולה של רוסיה |   | יקטרינה פבלובנה, הנסיכה הגדולה של רוסיה |   |   |   | וילהלם הראשון, מלך וירטמברג |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | וילם השלישי, מלך הולנד |   |   |   |   |   |   |   | סופיה, נסיכת וירטמברג |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **וילם, נסיך אורנז'** |
|

קישורים חיצוניים
----------------

ויקישיתוף מדיה וקבצים בנושא **וילם, נסיך אורנז'** בוויקישיתוף
* וילם, נסיך אורנז', באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16919709z (data)
* BPN: 25098478
* GND: 1033619051
* ISNI: 0000 0004 4035 7901
* LCCN: n85349622
* NTA: 308137558
* VIAF: 280785375
* WorldCat: lccn-n85349622

 |
פירוש נוסף ערך זה עוסק בעיר. אם התכוונתם למחוז, ראו ויליאנדי (מחוז).

**ויליאנדי** (באסטונית: **Viljandi**, בגרמנית: **Fellin**) היא עיר, נפה עירונית ובירת מחוז ויליאנדי שבאסטוניה.

היסטוריה
--------

העיר הוזכרה לראשונה ב-1211. בתקופה זו היא הייתה מבצר אסטוני שנבנה על גבעה, והוטל עליה מצור בידי צבא משולב של גרמנים, לטבים וליבונים, כחלק ממסע צלב. המבצר נכבש באוגוסט 1223 מהצבא הרוסי שנקרא לעזרתם של האסטונים.

בשנה שלאחר מכן נבנתה טירה במקום המבצר, והיא נקראה פלין ("Fellin" - שיבוש של המילה האסטונית). היא הייתה לאחת הגדולות והמבוצרות ביותר שבאזור הבלטי. ב-1248 מונה לה לראשונה מפקד, והיא נבנתה ועברה תהליך של מודרניזציה פעמים רבות במשך 200 השנה שלאחר מכן.

ב-1283, הטירה זכתה לתואר "עיר", וזו הפכה לחברה בברית ערי הנזה במאה ה-14. כיום היא אחת מחמש הערים האסטוניות שהיו חברות בליגה.

ב-1560 נכבשה ויליאנדי בידי האימפריה הרוסית. במהלך המאה ה-17, עברה הטירה לשליטה פולנית ואחר כך שוודית ואז רוסית פעם נוספת, והפכה לחורבה. הדבר נכון גם לגבי העיר, שנגזלו ממנה הפריווילגיות בהן זכתה.

לאחר המלחמה הצפונית הגדולה, הרוסים שמרו על האוטונומיה המקומית עד 1783, כשהקיסרית יקתרינה הגדולה הפכה את ויליאנדי לעיר מחוז. זה כלל גם שינוי בחוקי העיר. חשיבותה הכלכלית והפוליטית של ויליאנדי נמצאה במגמת עליה. האוכלוסייה, לאחר דעיכה משמעותית של כמות וממון, החלה לשגשג כשהמלאכה, המסחר והתרבות שבו לפרוח.

העיר נשארה בירה מחוזית ב-1991 כשאסטוניה זכתה בעצמאותה.

תרבות
-----

מדי שנה מתקיים "פסטיבל המוזיקה של ויליאנדי" (*Pärimusmuusika Festival*), אשר זכה לפרסום ברמה בינלאומית.

בעיר פועל תיאטרון בשם Seasaare Teater המארח מדי שנה בחודש אוגוסט פסטיבל תאטרון בינלאומי בהשתתפות קבוצות תאטרון מאירופה וישראל.

ערים תאומות
-----------

* ארצות הבריתארצות הברית קמברלנד, מרילנד, ארצות הברית

קישורים חיצוניים
----------------

ויקישיתוף מדיה וקבצים בנושא **ויליאנדי** בוויקישיתוף
* אתר האינטרנט הרשמי של ויליאנדי (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559919905171
* BNE: XX458995
* GND: 4581329-2
* LCCN: n85090895
* MusicBrainz: 5263e790-1c29-4949-a01b-297fd04f026a
* NKC: ge1020868
* NLP: A38131584
* VIAF: 126563033
* WorldCat: lccn-n85090895

 |
**פאביו מירטי** (באיטלקית: **Fabio Miretti**; נולד ב-3 באוגוסט 2003 בפינרולו שבאיטליה) הוא כדורגלן איטלקי המשחק בעמדת הקשר בקבוצת יובנטוס מהסרייה א' ובנבחרת איטליה.

קריירת מועדונים
---------------

מירטי גדל במחלקת הנוער של יובנטוס, אליה הגיע ממחלקת הנוער של קונאו. בשנת 2021 החל לשחק בקבוצת המילואים של המועדון. ב-8 בדצמבר 2021 ערך את הופעת הבכורה שלו בקבוצה הראשונה של המועדון, כשנכנס כמחליף בניצחון 0–1 על מאלמה במסגרת המחזור הראשון בשלב הבתים של ליגת האלופות לעונת 2021/2022. ב-20 במרץ 2022 ערך את הופעת הבכורה שלו בסרייה א', כשנכנס כמחליף בניצחון 0–2 על סלרניטנה במסגרת המחזור ה-30 לעונת עונת 2021/2022 בסרייה א'. בסך הכל ערך שש הופעות ליגה במהלך עונה זו.

קריירה בינלאומית
----------------

ב-20 בנובמבר 2022 ערך מירטי את הופעת הבכורה שלו בנבחרת איטליה, בהפסד 2-0 לנבחרת אוסטריה במשחק ידידות.

קישורים חיצוניים
----------------

ויקישיתוף מדיה וקבצים בנושא **פאביו מירטי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
**נבוישה מרינקוביץ'** (בסרבית: **Небојша Маринковић**; נולד ב-19 ביוני 1986) הוא כדורגלן סרבי. נבוישה הוא אחיו של שחקן הכדורגל ננאד מרינקוביץ'.

קריירה
------

מרינקוביץ' התחיל את הקריירה שלו במחלקת הנוער של טימוצ'נין, בגיל מאוחר יותר הוא הצטרף לזו של פרטיזן בלגרד. ביוני 2004 חתם על חוזה במועדון, אך לא זכה לדקות משחק ושיחק לרוב בטלאופטיק (קבוצת המילואים של פרטיזן). את עונת 2005/2006 התחיל עם 4 שערים ב-7 הופעות, אך בינואר 2006 הוחלט להשאילו לאוביליץ'. בעונת 2006/2007 חזר למועדון וסיים כמלך השערים של המועדון בכל המסגרות עם 14 שערים. במהלך התקופה שלו בפרטיזן, הוא הושאל פעמים רבות ובקיץ 2008 שוחרר מהמועדון וחתם בצ'וקריצ'קי. בינואר 2009 הושאל לז'ימנסטיק טרגונה.

בינואר 2010 חתם במכבי פתח תקווה. כבר בהופעת הבכורה שלו נגד מכבי נתניה כבש את שער הבכורה שלו במשחק שנגמר בתיקו 2-2. בקיץ 2011 חתם בהפועל עכו, ובקיץ 2013 חתם בהפועל חיפה. לאחר שמיעט לשחק בהפועל חיפה, עזב את ישראל וחתם בפרת' גלורי האוסטרלית.

באוקטובר 2017 חזר לסרביה וחתם בראד בלגרד מליגת העל הסרבית. בינואר 2018 חתם בסראוואק המלזית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
**סִתְרִי שְׁחֹר-גָּרוֹן** (שם מדעי: *Prunella atrogularis*) הוא ציפור שיר קטנה ממשפחת הסתריים.

בישראל מזדמן נדיר ביותר בחורף עם שתי תצפיות עד כה: הראשונה מאזור ירושלים ב-1982 והאחרונה הייתה בפרט שחרף בעמק האלה (נתיב הל"ה) בנובמבר 2010.

טקסונומיה ואטימולוגיה
---------------------

שם הסוג *Prunella* הוא מגרמנית *Braunelle*, "חום" עם צורת הקטנה. שם המין הספציפי *atrogularis* מלטינית, ומשמעותו שחור-גרון; *ater* - שחור ו-*gular* - גרון.

קיימים שני תת-מינים מוכרים:

* *P. a. Atrogularis* - דוגר בצפון ומרכז הרי אורל שבצפון מערב רוסיה. חורף במזרח איראן, טורקמניסטן, אוזבקיסטן, דרומה לאפגניסטן ודרום מערב תת-היבשת ההודית.
* *P. a. Huttoni* - דוגר במרכז אסיה, מהרי האלטאי ודרומה לרכס טיין שאן והרי פמיר. בחורף נע דרומה לדרום מערב אסיה. השם *Huttoni* - ע"ש הסרן הבריטי T. Hutton ששירת באפגניסטן.

תפוצה ובית גידול
----------------

המין אינו נחשב לנודד ארוך טווח וברוב המקרים התנועה בין העונות היא אנכית - מאתרי הקינון הגבוהים בקיץ לאזורים עוינים פחות בחורף. נוהג לחרוף בבתות או בשטחים מעובדים. מזדמן נדיר למערב אירופה.

סתרי שחור-גרון בונה קן מסודר נמוך בסבך של עצי אשוחית, ומטיל 3–5 ביצים כחולות ללא כתמים.

תיאור
-----

גודלו דומה לזה של סתרי מצוי, אורכו כ-13.5–14 ס"מ, ומשקלו כ-19 גרם. יש לו גב חום כהה ומפוספס, הדומה במקצת לזה של דרור הבית, אבל למבוגרים יש כיפה, כתם פנים וגרון שחרים, ופס-גבה לבן. החזה כתום, והבטן לבנה עם פסים כתומים. כמו סתריים אחרים, למין זה יש מקור מחודד של אוכלי חרקים.

הזוויגים דומים, אך לצעירים ובוגרים בלבוש חורף יש פחות ניגודיות. בפרט, הגרון הכהה עשוי להיעדר כמעט לגמרי אצל ציפורים צעירות, אז הוא עלול לבלבל עם סתרי ממושקף.

### תזונה

המין נוהג לבלות את עיקר זמנו בשיחור מזון על הקרקע, כאשר המזון המועדף עליו הוא דרגות צעירות של חרקים בעודם רכים. בחורף, כאשר מלאי החרקים מצטמק, התפריט מתרחב גם לפירות וזרעים.

### קולות

הקריאה היא "*טי-טי-טי"* דק, והשירה דומה לציוצים הנעימים של הסתרי המצוי.

קישורים חיצוניים
----------------

ויקישיתוף מדיה וקבצים בנושא **סתרי שחור-גרון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  סתרי שחור-גרון באתר הרשימה האדומה של IUCN
2. 1 2  ערד בן דוד, סתרי שחור-גרון, אתר הצפרות הישראלי, באתר www.birds.org.il
**נאשויביטוזאורוס** (שם מדעי: ***Naashoibitosaurus***; משמעות שמו משפת הנאוואחו: "לטאת ערוץ/אפיק") הוא סוג של דינוזאור צמחוני ממשפחת ההדרוזאוריים אשר חי באמריקה הצפונית של סוף הקרטיקון לפני 73 מיליון שנה מזמננו.

המאובנים של דינוזאור זה התגלו בתצורת קירטלנד (אנ') שבאגן סאן חואן (אנ') בניו מקסיקו. הוא התגלה בידי החוקר ג'ק הורנר, היועץ המדעי של סרטי פארק היורה שהחשיב את ממצאיו לשייכים לקריטוזאורוס הקרוב, כשהוא החשיב את הממצאים לקריטוזאורוס לא בוגר. רק ב-1993 הוא הופרד לסוג עצמאי בידי החוקרים אדריאן פ. האנט וספנסר ג'. לוקאס והוא נקרא על שם הערוצים בהם התגלה, על פי שפת אנשי הנאוואחו המקומיים. בסוג זה ישנו מין אחד - *Naashoibitosaurus ostromi*.

דינוזאור זה הגיע לאורך של 9 מטרים ולמשקל 2.5 טונות בקירוב והוא ידוע בעיקר מגולגולת מוארכת בעלת חלל אף גדול מאוד שהגיע לגובה העיניים והופנה מטה כמו אצל הגריפוזאורוס, אך לא בזווית חדה כמותו. הדינוזאור משתייך לקבוצת הזאורולופיים מאחר שהיה בעל ציצה קצרה כמו של הזאורולופוס.

הדינוזאור חי במישורים של ניו מקסיקו סמוך לים הפנימי המערבי וניזון מצמחייה קרקעית שאותה טען בסוללות שיניים מאחורי לחייו.

קישורים חיצוניים
----------------

ויקישיתוף מדיה וקבצים בנושא **נאשויביטוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**פאבו טלוולה** (בפינית: **Paavo Talvela**;‏ 19 בינואר 1897 – 30 בספטמבר 1973) היה גנרל פיני שלחם בצבא פינלנד במהלך מלחמת העולם השנייה.

ביוגרפיה
--------

### תחילת דרכו

טולוולה נולד בוונטה שבמחוז הדוכסות הגדולה של פינלנד (אז האימפריה הרוסית היום פינלנד). כמו צעירים פינים רבים שרצו לשים קץ לשלטון הדיכוי הרוסי, הוא התגייס לצבא הקיסרות הגרמנית, ולחם לצד גרמניה במהלך מלחמת העולם הראשונה, אז רכש ידע צבאי בסיסי. לאחר שפינלנד זכתה בעצמאות חזר אליה התגייס לתנועת "המשמרות הלבנים" ולקח חלק במלחמת האזרחים הפינית. הוא נודע כמפקד נועז, מעולה בהתקפה אך חסר משמעת מעט. הוא הרשים את מפקד הצבא הברון קארל גוסטף אמיל מנרהיים וב-1939 כבר היה קולונל.

### מלחמת העולם השנייה

 ערך מורחב – **פינלנד במלחמת העולם השנייה**  

הוא השתתף במלחמת החורף, ובמהלכה זכו חייליו לפרסום כ-"כוח T". בקרב טולוואיירווי (שהיה למעשה הקרב הגדול הראשון במלחמה זו) ביחד עם אארו פאיארי השמיד טלוולה שתי דיוויזיות רוסיות מהארמייה השמינית. לאחר הקרב הועלה לדרגת גנרל-מיור.

שיטתו של טלוולה בקרבות זכתה לכינוי "מוטי". במסגרת שיטה זו היו הפינים מאתרים יחידות רוסיות שהתרחקו ואז נפטרים מהן בתנאים שלהם. מפקדים פינים נוספים עשו שימוש בטקטיקה זו ביניהם היילמאר סילאסוואו, ווולדמאר הגלונד. טלוולה המשיך להילחם באזור אגם לדוגה עד חתימת חוזה השלום ב-1940. לאחר מכן חזר לחיים אזרחיים ויצא למספר משלחות לגרמניה הנאצית בשם פינלנד.

עם התחלת מלחמת ההמשך חזר טלוולה לצבא, קודם לדרגת גנרל, והיה חוד החנית של הפלישה הפינית לשטחי רוסיה. הוא מוטט לחלוטין את הארמייה השביעית הרוסית וחזר לגבולות הפיניים שלפני מלחמת החורף. מכל המצביאים הפיניים במלחמה זו טלוולה הגיע למרחק הגדול מכולם, והקים ראש גשר על נהר הסוויר. אולם במאי 1942 הותקף ונאלץ לנטוש אותו. במהלך המלחמה זכה בצלב מנרהיים. בינואר נשלח טלוולה כדי לייצג את פינלנד במשא ומתן עם גרמניה. הוא נפגש עם אדולף היטלר ושוחח עמו בערך שעה, הוא עתיד להיפגש עם היטלר עוד פעמיים בחייו. אולם המשימה הדיפלומטית הוגיעה אותו ולבקשתו הוא הוחזר לחזית. בשנת 1944 כשהיחסים בין גרמניה לפינלנד הורעו, הציע ראש האס אס היינריך הימלר לטלוולה להיות ראש הסיעה הגרמנית בפינלנד, אולם טלוולה סרב.

### אחריתו

הוא מת בהלסינקי בשנת 1973. אשתו מתה בשנת 1989. בחייו הוא פרסם ספר בן שני כרכים בשם "Sotilaan elämä – muistelmat" ("חיים של חייל"), המבוסס על זכרונותיו.

קישורים חיצוניים
----------------

ויקישיתוף מדיה וקבצים בנושא **פאבו טלוולה** בוויקישיתוף
* אל"מ (מיל') בני מיכלסון, ‏70 שנה למלחמת החורף - גוליית ניצח אבל בקושי, **מערכות** 430, 2010

הערות שוליים
------------

1. ↑  מיכאל הרסגור ואהוד פוקס, **רגעים היסטוריים ורגעים היסטריים**, הוצאת דביר עמ' 196.
2. ↑  מיכאל הרסגור ואהוד פוקס, **רגעים היסטוריים ורגעים היסטריים**, הוצאת דביר עמ' 212.
3. ↑  מיכאל הרסגור ואהוד פוקס, **רגעים היסטוריים ורגעים היסטריים**, הוצאת דביר עמ' 217.
4. ↑  מיכאל הרסגור ואהוד פוקס, **רגעים היסטוריים ורגעים היסטריים**, הוצאת דביר עמ' 220.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1200520815
* ISNI: 0000 0000 2141 895X
* LCCN: n00085721
* VIAF: 50459293
* WorldCat: lccn-n00085721

 |
**פריטם** (באנגלית: **Pritam Chakraborty**, בקיצור: **Pritam**; נולד ב-14 ביוני 1971) הוא מלחין, גיטריסט וזמר הודי.

חייו
----

פריטם נולד בקולקטה. הוא למד מוזיקה אצל אביו עוד בהיותו בבית הספר. בהמשך הוא למד גאולוגיה באוניברסיטה. בשנת 1994 הוא סיים לימודים באוניברסיטה לקולנוע וטלוויזיה וקיבל הסמכה כמהנדס קול. 

בשנת 1997 הוא הגיע למומבאי ועבד כמהנדס קול עובר זמרים שונים. במקביל הוא הקים להקה ובסוף 2001 אחד משירי הלהקה זכה להצלחה.

בשנת 2004 הוא כתב מוזיקה לסרט. היצירה זכתה להצלחה ואף זכתה לפרס למוזיקה לקולנוע בהודו.

הוא המשיך לכתוב מוזיקה לסרטים ועבור 3 סרטים קיבל פרס בתחום "מפיק מוזיקה לסרט" ו"השפעה לקולנוע". שיר של פריטם מסרט שצולם בשנת 2015 הגיע למקום ראשון במצעד הפזמונים בהודו והיה לשיר מסרט קולנוע הראשון בהודו שהגיע ל-100 מיליון השמעות ביוטיוב.

במקביל הוא הוציא מספר אלבומים. פריטם זכה מספר פעמים בתואר "מלחין השנה" ואלבומים שהוציא זכו בתואר "אלבום השנה" בהודו.

פריטם מגיע לתוכניות טלוויזיה רבות כמשתתף בחבר שופטים של תחרויות שירה.

מספר פעמים פריטם הואשם בהפרת זכויות יוצרים וגנבה. לפי אתר הודי בשנים 2004–2010 שירים שלו נחשדו כמבוססים על יצירות של יוצרים אחרים 52 פעמים. הדבר כלל יצירות ידועות של בוני אם, דמיאן רייס, ברובכס ורבים אחרים.

קישורים חיצוניים
----------------

ויקישיתוף מדיה וקבצים בנושא **פריטם** בוויקישיתוף
* פריטם, ברשת החברתית פייסבוק
* פריטם, ברשת החברתית טוויטר
* פריטם, ברשת החברתית אינסטגרם
* פריטם, סרטונים בערוץ היוטיוב
* פריטם, במסד הנתונים הקולנועיים IMDb (באנגלית)
* פריטם, באתר אייטונס (באנגלית)
* פריטם, באתר ספוטיפיי
* פריטם, באתר Last.fm (באנגלית)
* פריטם, באתר AllMusic (באנגלית)
* פריטם, באתר MusicBrainz (באנגלית)
* פריטם, באתר דיזר
* פריטם, באתר Discogs (באנגלית)
* פריטם, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011561220605171
* GND: 139207996
* ISNI: 0000 0000 6312 8221
* LCCN: n2005045742
* MusicBrainz: 52db98c1-0cc9-4aab-9f2d-ea8d359234f3
* VIAF: 22436430
* WorldCat: lccn-n2005045742

 |
פריחה של פיטופלנקטון ממין Emiliania huxleyi. מין זה הוא שקוף וחסר צבע, אך עשוי מקלציט, שגורם לשבירה יעילה של האור-כך מתקבל הצבע הבהיר. לעיתים הפריחה היא כה נרחבת, שניתן להבחין בה מהחלל.
פריחת אצות היא תופעה עונתית. בתקופת החורף גוף המים מתערבל, ונוטריינטים יכולים לעלות מהקרקעית לכוון פני השטח רווי האור. יחד עם ערבול הנוטריינטים מתערבלות גם האצות הפוטוסינתטיות בכל גוף המים. עם התחממות הטמפרטורה מתחילה להיווצר שכבת מים חמה אשר צפה מעל שכבת מים עמוקה יותר וקרה יותר. תופעה זו מתרחשת היות שמי השטח העליונים אשר מתחממים מקרני השמש הם בעלי צפיפות נמוכה יותר ממי העומק הקרים ועל כן צפים מעליהם.

בעת שנוצר שיכוב, "נכלאות" גם האצות באותם מים עליונים חמים ורוויי אור ונוטריינטים ובכך יכולות להתפתח במהירות מרבית, בניגוד לתקופה בה היו כל מי האגם מתערבלים ואז היו מתערבלות גם האצות ויורדות לעומקים בהם האור היווה גורם מגביל לגדילתן.

כך במי השטח המוארים והמדושנים נוצרת פריחת אצות. תופעה נוספת שידועה במקרים מסוימים לאחר פריחת אצות היא קריסה של אותה מערכת אצות: בשלב מסוים הגיעה כמות האצות למקסימום האפשרי מבחינת שטח/חמצן/מזון וכו' ובלילה אחד או בתקופה קצרה של משבר, נושמות האצות הצפופות את כל החמצן שברשותן ומביאות את גוף המים שלהן למצב אנארובי - מה שגורם למות כל האצות בגוף המים העליון.

פריחת אצות עשויה להיגרם גם בשל זרימת דשנים לים. במצב של היעדר מין הניזון מהאצות התרבות האצות יכולה להביא לחוסר חמצן (אנ') באזורים החופיים אשר מובילה לתמותת יצורים ימיים. אזורים בהם מתקיימת התופעה נקראים אזורי מוות (אנ').

קישורים חיצוניים
----------------

ויקישיתוף מדיה וקבצים בנושא **פריחת אצות** בוויקישיתוף
* סרטונים סרטון 360°: פריחת אצות עצומה לחופי עומאן, ארכיון הסרטונים של AP

הערות שוליים
------------

1. ↑  ד"ר דניאל מדר, בגלל הרוח, אתר זווית, 3 במאי 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551576805171
* GND: 4376539-7
* LCCN: sh93001521

 |
**בֵּית לְבָאוֹת** היה יישוב מקראי כנראה בצפון-מערב הנגב.
מוזכר בספר יהושע כעיר המצוייה בנחלת שבט שמעון או בנחלת שבט יהודה.

חוקר המקרא עמנואל ענתי סובר כי שמו של האתר נגזר מהמצאו של מבנה פולחן לאלה כנענית בשם לביאה, "ומכאן שראשיתה של העיר היא בתקופה הכנענית".

לבאות מוזכר כאחד מערי שבט יהודה, בין סַנְסַנָּה לשלחים:
"זֹאת נַחֲלַת מַטֵּה בְנֵי יְהוּדָה לְמִשְׁפְּחֹתָם: וַיִּהְיוּ הֶעָרִים מִקְצֵה לְמַטֵּה בְנֵי יְהוּדָה אֶל גְּבוּל אֱדוֹם בַּנֶּגְבָּה קַבְצְאֵל וְעֵדֶר וְיָגוּר: ... וְצִקְלַג וּמַדְמַנָּה וְסַנְסַנָּה: וּ**לְבָאוֹת** וְשִׁלְחִים וְעַיִן וְרִמּוֹן כָּל עָרִים עֶשְׂרִים וָתֵשַׁע וְחַצְרֵיהֶן:"

בית לבאות נזכר גם כשייך לשבט שמעון, בין חצר סוסה לבין שָׁרוּחֶן:
"וַיֵּצֵא הַגּוֹרָל הַשֵּׁנִי לְשִׁמְעוֹן לְמַטֵּה בְנֵי שִׁמְעוֹן לְמִשְׁפְּחוֹתָם וַיְהִי נַחֲלָתָם בְּתוֹךְ נַחֲלַת בְּנֵי יְהוּדָה: וַיְהִי לָהֶם בְּנַחֲלָתָם בְּאֵר שֶׁבַע וְשֶׁבַע וּמוֹלָדָה: ... וּ**בֵית לְבָאוֹת** וְשָׁרוּחֶן עָרִים שְׁלֹשׁ עֶשְׂרֵה וְחַצְרֵיהֶן:".

ענתי שיער כי בית לבאות היא העיר **בֵּית בִּרְאִי** המוזכרת בספר דברי הימים:" בְּנֵי שִׁמְעוֹן נְמוּאֵל וְיָמִין יָרִיב זֶרַח שָׁאוּל: ... וַיֵּשְׁבוּ בִּבְאֵר שֶׁבַע וּמוֹלָדָה וַחֲצַר שׁוּעָל: ... וּבִבְתוּאֵל וּבְחָרְמָה וּבְצִיקְלָג: וּבְבֵית מַרְכָּבוֹת וּבַחֲצַר סוּסִים וּבְ**בֵית בִּרְאִי** וּבְשַׁעֲרָיִם אֵלֶּה עָרֵיהֶם עַד מְלֹךְ דָּוִיד:"

לקריאה נוספת
------------

* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 83.

קישורים חיצוניים
----------------

* בית לבאות, האנציקלופדיה המקראית, באתר kotar
* ישראל זאב הלוי הורביץ, מחקרי ארץ אבותינו (על בית לבאות), באתר hebrewbooks

הערות שוליים
------------

1. 1 2  עמנואל ענתי, הערך: בית לבאות, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 155.
2. ↑  ספר יהושע, פרק ט"ו, פסוקים כ'–ל"ב.
3. ↑  ספר יהושע, פרק י"ט, פסוקים א'–ו'.
4. ↑  ספר דברי הימים א', פרק ד', פסוק ל"א.
קוריאהקוריאה
זהו שם קוריאני; שם המשפחה הוא קים. 
**קים יון-אה** בקוריאנית:**김연아**; באנגלית: **Yuna Kim**; (‏‏נולדה ב־5 בספטמבר 1990), הידועה גם בתור **יונה קים** בסדר שם מערבי, היא מחליקה אומנותית דרום קוריאנית בעבר. קים היא אלופה אולימפית (ונקובר 2010), סגנית אלופה אולימפית (סוצ'י 2014), פעמיים אלופת העולם (2009 ו-2013), ואלופת תחרות ארבע היבשות לשנת 2009. כמו כן, זכתה שלוש פעמים בגמר הגרנד פרי להחלקה אומנותית, הייתה אלופת העולם לצעירים לשנת 2006, זכתה בגמר הגרנד פרי לצעירים בעונת 2005–2006, והייתה האלופה הדרום-קוריאנית שש פעמים.

קריירה
------

קים יון-אה נולדה בבוצ׳ון. בהיותה בת 6, עברה משפחתה להתגורר בעיר גונפו, פרובינצת קיונגי. יון-אה החלה להחליק על הקרח בגיל 7 בהדרכת אמה.

בשנת 2003, בגיל 12, זכתה באליפות קוריאה הדרומית להחלקה אומנותית, והייתה לזוכה הצעירה ביותר בתחרות.

לפני עונת 2006–2007 שהייתה לעונת הבוגרים הראשונה שלה, יו-נה עברה להתגורר בטורונטו, קנדה. המחליק לשעבר מקנדה, בריאן אורסר, זוכה מדליית הכסף באולימפיאדות החורף 1984 ו-1988 היה מאמנה בשנים 2007–2010.

קים היא המחליקה הדרום קוריאנית הראשונה שזכתה במדליה באירוע של איגוד ההחלקה הבינלאומי. היא אחת מהספורטאיות ומהדמויות הציבוריות המזוהות ביותר בקוריאה הדרומית, ונחשבת לאחת המחליקות האומנותיות הטובות ביותר בהיסטוריה. 

קים קבעה בשנת 2010 שלושה שיאי ניקוד ליחידות: בתוכנית הקצרה, בתוכנית הארוכה, ובניקוד הכולל. שיא הניקוד שקבעה בתוכנית הקצרה נשבר בשנת 2014 על ידי המחליקה מאו אסדה מיפן. בנוסף, היא המחליקה הראשונה שעברה את ספי 200, 210, ו-220 הנקודות בשיטת השיפוט של איגוד ההחלקה הבינלאומי.

קישורים חיצוניים
----------------

ויקישיתוף מדיה וקבצים בנושא **קים יו-נה** בוויקישיתוף
* 
* קים יו-נה, ברשת החברתית טוויטר

* קים יו-נה, ברשת החברתית אינסטגרם

* קים יו-נה, באתר הוועד האולימפי הבין-לאומי

* קים יו-נה, באתר olympedia.org
* קים יו-נה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007370827305171
* GND: 102357991X
* ISNI: 0000 0000 7342 4948
* LCCN: no2009196749
* MusicBrainz: 6cee668c-05c2-4b85-a893-4743c93980f7
* NLK: KAC201711892
* VIAF: 103553913
* WorldCat: lccn-no2009196749

 |
גור קורן ונועה קולר
גור קורן ורונה בקרמן
גור קורן ויובל ינאי
גור קורן וציון אשכנזי
**חמישה קילו סוכר** היא קומדיה מוקומנטרית שכתב גור קורן ועלתה בהאנגר תיאטרון גשר בנובמבר 2009.

עלילה
-----

סבו של גור קורן חוזר אליו אחרי מותו, נגלה אליו דרך דמויות שונות בחייו, ומבקש ממנו לשנות פרט היסטורי מסוים בספר על מלחמת העולם השנייה שעומד להתפרסם: סיפור של הברחת חמישה קילו סוכר בזמן מלחמת העולם השנייה ששמו של הסב עומד להיות נפקד ממנו. המשימה שהוא מטיל על גור להיפגש עם נכדו של "חברו" מתקופת המלחמה, כדי לדאוג לך שגם שמו של הסבא יוזכר בספר.

בדרכו להגשמת משאלתו של סבו פוגש גור קורן מגוון דמויות, שבכל אחת מהן צץ סבו לכמה רגעים: קבצן חסר בית, מלצרית בבית קפה, מנהלת בית ספר אליה הוא מגיע לראיון עבודה, תלמידה סוררת, חברו לספסל הלימודים מבית הספר למשחק שהוא היום שחקן מובטל שחובב חשיש, ההילרית אוולין ברדה, זונה בגן מאיר, נהג מונית חובב ספרות גבוהה ובעיקר עם יועד ריבה, נכדו של "החבר" מרצה להיסטוריה, הומוסקסואל, שמעוניין במין ואהבה.

ההפקה
-----

המחזה הועלה לראשונה בהאנגר תיאטרון גשר בבימויו של יבגני אריה ב-17 בנובמבר 2009 וקורן משחק בהצגה את עצמו. באפריל 2012 הוצגה ההצגה בלונדון על ידי שחקנים אנגלים בפסטיבל NEW WRITING בתיאטרון טריסטיאן בייטס.

המשתתפים
--------

* גור קורן – **בתפקיד עצמו**
* ציון אשכנזי – **יועד ריבה**
* יובל ינאי – **קבצן, שחקן מובטל ונהג מונית**
* נועה קולר – **לימאי שמעוני, שמרית וזונה**
* רונה בקרמן – **מנהלת בית ספר, מלצרית בבית קפה וההילרית אוולין ברדה**

היוצרים
-------

* בימוי - יבגני אריה
* מעצב במה – סלבה מלצב
* מעצב תלבושות – ברק חודריאן
* מעצב תאורה – אלכסנדר סיקירין
* עוזר במאי – סשה קריינדלין
* עריכה מוזיקלית – גור קורן

קישורים חיצוניים
----------------

* סרטון על חמישה קילו סוכר, ביו טיוב
* שרית פוקס, מצעד החיים, באתר nrg‏, 31 בינואר 2010
* עפרה מנור, זמן סוכר(הקישור אינו פעיל), באתר מרמלדה, 25 באפריל 2010
* עליס בליטנטל, חמישה ק"ג סוכר, באתר News1 מחלקה ראשונה‏, 13 במאי 2012

הערות שוליים
------------

1. ↑  ציפי שוחט, חמישה מחזות ישראלים מקוריים יעלו בלונדון בבימוי בריטי, באתר הארץ, 10 באפריל 2012
**חמנוניים** (שם מדעי: **Centrarchidae**) היא משפחת דגים מסדרת הדקראים ונחשבים לדגי מאכל משובחים. דגים אלה הם חלק ממיני דגי הבס. במשפחה 37 מינים החיים אך ורק באגמים ונהרות בארצות הברית ובדרום קנדה.

אלו דגים טורפים בגדלים שונים מאורך מהמין בס גדול-לוע (*Micropterus salmoides*) שיכול להגיע לאורך של מטר אחד ועד למין *Enneacanthus chaetodon* שאורכו רק 8 סנטימטרים. רוב המינים מגיעים לאורך 20–30 ס"מ. הם בעלי גוף עגלגל מעט ובעלי סנפיר גב עגלגל ובעל 5–13 קוצים (10–12 בממוצע). מבנה זה מזכיר את השמש העולה ומכאן ניתן להם שמם.

החמנוניים מעדיפים מים איטיים וממוזגים בהם יש חסילונים ודגים קטנים רבים המשמשים להם טרף וכן מחסה מטורפים. חלקם הם דגי מאכל מבוקשים וגם דגי ציד (אנ') והם הובאו לאזורים שונים, שם הם הפכו למינים פולשים.

מיון
----

* משפחה חמנוניים (Centrarchidae)
	+ תת-משפחת Centrarchinae
		- שבט Ambloplitini
			* סוג *Ambloplites*
		- שבט Archoplitini
			* סוג ומין יחיד *Archoplites interruptus*
			* סוג *Pomoxis*
		- שבט Centrarchini
			* סוג ומין יחיד חַמָּנוּן עֵינוֹנִי (*Centrarchus macropterus*)
		- שבט Enneacanthini
			* סוג *Enneacanthus*
	+ תת-משפחה Lepominae
		- שבט Lepomini
			* סוג *Lepomis*

### סוגים נוספים

* + - * סוג *Micropterus*
			* סוג ומין יחיד *Acantharchus pomotis*

הסוג חמנית (Elassoma) שבעבר היה שייך לחמנוניים נפרד למשפחה עצמאית.

גלריה
-----

* בס גדול-לועבס גדול-לוע
* 
* 
* 
*

קישורים חיצוניים
----------------

ויקישיתוף מדיה וקבצים בנושא **חמנוניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284966305171
* BnF: cb15555678j (data)
* LCCN: sh85021929
* NKC: ph323331

 |
**קרליס בטינס** (בצ'כית: **Kārlis Bētiņš (Karlis Betins, Karl Behting)**;‏ 27 באוקטובר 1867 – 28 במרץ 1943, ריגה) היה שחמטאי לטבי ומחבר אטיודים.

קריירה
------

בטינס חלק מקום 3–5 בתחרות ריגה 1899 (הקונגרס הבלטי), ניצח בתחרות ריגה 1900, חלק מקום ראשון בתחרות טארטו 1901 וחלק מקום 3–4 בתחרות טאלין 1904.

בין השנים 1902–1910 היה עורך משותף עם פאול קרקוביוס בביטאון השחמט הבלטי Baltische Schachblätter.

לאחר מלחמת העולם הראשונה הגיע למקום השלישי, אחרי הרמניס מטיסונס ופריציס אפשניק באליפות לטביה הראשונה שהתקיימה בריגה, בשנת 1924.

בטינס ייצג את לטביה במסגרת אולימפיאדת השחמט 1924 שהתקיימה בפריז בתוצאה +7 -4 =2 (+ ניצחונות – הפסדים = תוצאות תיקו). נבחרת לטביה הגיעה למקום הרביעי ואילו בתחרות הבודדים חלק מקום 4–7 בבית הניחומים (ניצח: קארל הרומאדקה) 

הגמביט הלטבי (1. ה4 ה5 2. פו3 ו5) כונה כך כמחווה לבטינס שניתח אותו בראשית המאה ה-20.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 8 | צריח שחור | פרש שחור | רץ שחור | מלכה שחורה | מלך שחור | רץ שחור | פרש שחור | צריח שחור |
| 7 | רגלי שחור | רגלי שחור | רגלי שחור | רגלי שחור |  |  | רגלי שחור | רגלי שחור |
| 6 |  |  |  |  |  |  |  |  |
| 5 |  |  |  |  | רגלי שחור | רגלי שחור |  |  |
| 4 |  |  |  |  | רגלי לבן |  |  |  |
| 3 |  |  |  |  |  | פרש לבן |  |  |
| 2 | רגלי לבן | רגלי לבן | רגלי לבן | רגלי לבן |  | רגלי לבן | רגלי לבן | רגלי לבן |
| 1 | צריח לבן | פרש לבן | רץ לבן | מלכה לבנה | מלך לבן | רץ לבן |  | צריח לבן |
|  | א | ב | ג | ד | ה | ו | ז | ח |

עמדת המוצא של הגמביט הלטבי |

קישורים חיצוניים
----------------

* קרליס בטינס, באתר צ'סגיימס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90256612
* BnF: cb16730552f (data)
* GND: 126028877
* ISNI: 0000 0000 4651 8367
* LCCN: no2008172812
* LNB: 000244956
* NKC: mzk20181000302
* NTA: 113570872
* VIAF: 42505482
* WorldCat: lccn-no2008172812

 |
**לגונת החלב** (בספרדית: **Laguna de Leche**) היא אגם המים המתוקים הטבעי הגדול ביותר בקובה. היא נמצאת בקרבת העיר מורון (Morón), כ-200 קילומטרים ממזרח לבירה הוואנה. שטחה הכולל הוא 67.2 קילומטרים מרובעים. אורכה הוא 14 קילומטרים ורוחבה המקסימלי - 7.7 קילומטרים. עומק מימיה הוא מעט יותר משני מטרים.

מקור צבעם הלבן של מימי האגם הוא בקרקעית אבן הגיר שלו, אשר חלקיקים ממנה משתחררים אל מימיו.

האגם מוקף בביצות והגישה אליו אפשרית רק מהעיר מורון מדרום. על חופו הדרומי מצויים אתרי תיירות.

תעלת צ'יקולה (Chicola Channel), שחיברה בעבר את האגם אל האוקיינוס האטלנטי במפרץ בואנה ויסטה (Bay of Buena Vista) בחופה הצפוני של קובה, נבנתה ב-1940. היא איפשרה את הובלת הסוכר המעובד בעיר מורון אל הנמל הקטן צ'יקולה. קיום התעלה איפשר חדירת מי ים אל האגם, ותופעה זו טישטשה את צבעם הלבן האופייני של מימיו. לאחר סגירת התעלה ב-1988 שבו מי האגם ורכשו בהדרגה את צבעם החלבי.

האגם והאיים בו מהווים בית גידול לפלמינגו האמריקני (*Phoenicopterus ruber*).

הערות שוליים
------------

1. ↑  האגם הגדול ביותר בקובה הוא מאגר זאזא (Zaza Reservoir) המלאכותי, ששטחו הוא 113.5 קילומטרים מרובעים.
**קצויה אוקאדה** (ביפנית: **岡田 克也**;‏ נולד ב-14 ביולי 1953) הוא פוליטיקאי יפני וסגן ראש ממשלת יפן. הוא חבר בבית הנבחרים, משמש מזכיר כללי של המפלגה הדמוקרטית ובעבר היה נשיאהּ. מספטמבר 2009 ועד ספטמבר 2010 כיהן אוקאדה בתפקיד שר החוץ של יפן.

ראשית חייו
----------

אודאדה הוא בנו השני של טקויה אוקאדה, מייסד הרשת הקמעונאית AEON. אחיו הבוגר, מוטויה אוקאדה, הוא מנכ"ל ונשיא החברה. לאוקאדה גם אח צעיר ואחות חורגת. הוא נולד בעיר יוקאיצ'י, שבמחוז מיה, והוא בוגר אוניברסיטת טוקיו עם תואר במשפטים. הוא גם למד בבית הספר ליחסים בינלאומיים באוניברסיטת הרווארד, ובראשית דרכו הפוליטית עבד במשרד התעשייה והמסחר הבינלאומי.

קריירה פוליטית
--------------

אוקאדה התמודד על מושב בבית הנבחרים בבחירות הכלליות של 1990 מטעם המפלגה הליברלית-דמוקרטית. אחר כך הוא חבר לצוטומו האטה ולאיצ'ירו אוזאווה בהקמת מפלגת ההתחדשות של יפן ב-1993. לאחר סדרה של מיזוגים והפרדות, בהן היה אוקאדה חבר במפלגת האופק החדש, במפלגת השמש ובמפלגת הממשל הטוב, שנטעמה במפלגה הדמוקרטית ב-1998.

אוקאדה הפך לנשיא המפלגה הדמוקרטית ב-18 במאי 2004 והוביל אותה לאחד הניצחונות הגדולים שלה בבחירות לבית היועצים של יפן באותה שנה. אף על פי כן, אוקאדה התפטר לאחר שמפלגתו ספגה תבוסה בבחירות הכלליות של 2005.

אוקאדה התמודד לנשיאות המפלגה ב-2009 אך הפסיד ליוקיו הטויאמה, ובעקבות הצלחת המפלגה הדמוקרטית בבחירות הכלליות של 2009 מינה הטויאמה את אוקאדה לשר החוץ.

כשהודיע הטויאמה על התפטרותו מתפקיד ראש הממשלה ומהנהגת המפלגה הדמוקרטית ביוני 2010, נחשב אוקאדה למועמד המוביל להחליפו, אך אוקאדה תמך בשר האוצר נאוטו קאן. לאחר שנבחר קאן לראשות הממשלה, הוא מינה את אוקאדה לתפקיד שר החוץ.

בתור שר החוץ של יפן, מילא אוקאדה תפקיד מרכזי במשא ומתן עם ארצות הברית בנושא העתקת בסיס האוויר של חיל הנחתים פוטנמה, ממקומו שבאוקינאווה. משרד החוץ אישר את קיומו של הסכם סודי בין יפן לארצות הברית המתיר לאחרונה להכניס נשק גרעיני לתחומי יפן, וזאת על אף האמור בסעיף 9 לחוקת יפן.

בספטמבר 2010 עזב אוקאדה את משרד החוץ והפך למזכיר הכללי של המפלגה הדמוקרטית. עם היבחרו של יושיהיקו נודה לראשות הממשלה ב-2011, התמנה אוקאדה לתפקיד סגן ראש הממשלה. נוסף על היותו סגן ראש הממשלה, אוקאדה אחראי גם על רפורמה מנהלית, רפורמה כוללת בביטוח הלאומי ובמסים, רפורמה בשירות הציבורי, פיתוח ממשלתי, עניינים ציבוריים חדשים וצעדים נגד שיעור הילודה היורד ולמען שוויון מגדרי.

קישורים חיצוניים
----------------

ויקישיתוף מדיה וקבצים בנושא **קצויה אוקאדה** בוויקישיתוף
* 

* אתר האינטרנט הרשמי של קצויה אוקאדה (ביפנית)
* קצויה אוקאדה, ברשת החברתית פייסבוק

* קצויה אוקאדה, ברשת החברתית טוויטר

* קצויה אוקאדה, סרטונים בערוץ היוטיוב

* קצויה אוקאדה, הבלוג הרשמי

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7135 8692
* LCCN: n2009055317
* NDL: 00976159
* NLK: KAC200812425
* VIAF: 100655721
* WorldCat: lccn-n2009055317

 |
**רידים** (באנגלית: **Riddim**) הוא מושג שמשמעותו הרקע הקצבי והמקצבי של שיר, בעיקר במוזיקה ג'מייקנית פופולרית משנות השבעים ואילך, ובסגנונות נוספים של מוזיקה מהאיים הקריביים. רידים הוא למעשה קטע תופים ובס, עליו יכולים להיות מולבשים שירים שונים. "רידים" קיים במוזיקת רגאיי, דאב, ראגמאפין ודנסהול, ולעיתים משמש גם כבסיס למוזיקת היפ הופ. המונח המקביל לו בסגנונות אחרים הוא "גרוב" או "ביט".

מקור המילה הוא בשיבוש בפטואה ג'מייקני למילה האנגלית Rhythm שמשמעה "קצב".

בבסיסו, הרידים הוא קטע של בס ותופים, ולעיתים, במיוחד ברגאיי, הוא כולל גם קטעי מלודיה בכלים נוספים, בעיקר כלי נשיפה. לפעמים משתתפת בו כל מחלקת הקצב. כיום רבים מהרידימים הם אלקטרוניים או דיגיטליים ומופקים על ידי מכונות תופים וסינתסייזרים.

פעמים רבות אותו רידים מועתק משיר אחד לשיר אחר, ונבנות עליו מלודיות שונות, מילים שונות או גם וגם. ברגאיי מקובל מאוד לקחת רידים ידוע ולהקליט על בסיסו שיר חדש. בג'מייקה היה נהוג לכלול בצד ב' של תקליטוני רגאיי גרסה כלית של השיר שבצד א', מה שאיפשר לאמנים אחרים לקחת אותה ולהקליט על בסיסה שיר חדש.

רידימים נחשבים מצליחים ככל שהשימוש בהם רב וממושך יותר. ברגאיי קיימים רידימים שמקורם בשירים מאמצע שנות השישים והשבעים, אשר זכו לעשרות ואף מאות שירים שנכתבו על בסיסם. לשיר Real Rock שהוקלט לראשונה ב-1967 קיים תיעוד של למעלה מ-370 גרסאות. שם הרידים נקבע בדרך כלל על פי שם השיר המקורי *(Real Rock, Ali Baba, Stalag)* או על פי גרסה מפורסמת שלו *(Answer, General, M 16)*.

בשנות השמונים, עם תחילת התפתחות סגנון הראגא המשתמש במוזיקה אלקטרונית, החלו מפיקי מוזיקה בג'מייקה להפיץ רידימים בשיטה חדשה: הם התמקדו ביצירת רידים דיגיטלי והפיצו אותו במקביל לעשרה עד עשרים אמנים, שהקליטו על גבו שירים שונים, כך גדלו סיכויי המפיק להפיץ להיטים מצליחים מיצירה בסיסית אחת. שיטה נוספת להפצה, שהצליחה יותר מחוץ לג'מייקה, הייתה הפקת "אלבום של רידים אחד", שכלל כ-10 גרסאות שונות של אותו רידים בתקליטי ויניל, או 16 גרסאות ויותר בתקליטורים. שמות הרידימים שהופצו בדרך זו נקבעו בדרך כלל על ידי המפיקים באופן שרירותי, ללא קשר לגרסה מסוימת שלהם.

הערות שוליים
------------

1. ↑  רשימת גרסאות השיר Real Rock באתר riddimguide.com.
**צבי הודי** (שם מדעי: *Gazella bennettii*) הוא מין של צבי המשתייך למשפחת הצבאיים. הצבי ההודי מצוי בדרום אסיה. בתי הגידול האופייניים לו הם ערבות, שטחים המיוערים ומדבריות. הם מצויים בעיקר במרכז ובמערב הודו, בצפון איראן ובמרכזה, בפקיסטן ובאפגניסטן. בעבר, הצבי ההודי היה נפוץ גם בצפון אפריקה ובחצי האי ערב. הוא בעל חיים סתגלתני מאוד שמותאם לסביבות מחיה שונות, החל ממישורים ועד הרים בגובה 1,500 מטרים.

גופו של הצבי ההודי רזה וחינני. פרט בוגר מתנשא לגובה 65 סנטימטרים ושוקל כ-23 קילוגרמים. צבע פרוותו של הצבי ההודי ומאפייניה משתנים בהתאם לעונות השנה: בקיץ הפרווה חלקה וצבעה אדמדם-צהבהב ברוב הגוף ולבנה בגחון, ואילו בחורף הפרווה עבה יותר. בשני צדי הפנים פסים כהים בין זווית העין לחרטום. הן לזכר והן לנקבה קרניים, והן מגיעות לאורך ממוצע של 10 - 13 סנטימטרים. הקרניים הארוכות ביותר המתועדות הגיעו לאורך של 39 סנטימטרים. אין מידע מדויק על תוחלת חייו של הצבי ההודי, אך משערים שהיא עומדת על כ-12 שנים, נמוך יחסית לצבאים אחרים. תזונתו מתבססת על מיני צמחים רבים - בהתאם לאזור ולעונת השנה - אולם הוא מעדיף עלווה רכה ומיני פירות שונים. לעיתים הוא אוכל גם אדמה, על-מנת לספק לגופו מינרלים חיוניים. אין עונת רבייה ספציפית בשנה, וההריון אורך כ-5.5 חודשים. 

הצבי ההודי ביישן, והוא נמנע מלהתקרב לבני אדם. מכיוון שהוא חי באזורים צחיחים, גופו של הצבי ההודי הסתגל לזמני מחסור ומסוגל לא לשתות זמן רב, ולקבל את הנוזלים הדרושים לו מעלים המכילים מים או מטיפות טל. לעיתים הצבי ההודי חי ביחידות, אולם בחלק מהמקרים הוא מסתובב בקבוצות קטנות של שלושה עד ארבעה פרטים, שיכולות להגיע אף ל-30 פרטים. הצבי ההודי פעיל בעיקר בשעות הבוקר ובין הערביים, על-מנת לשמור על אנרגיה ולא לבזבז נוזלים בשעות החמות של היום. הצבי ההודי איננו נתון בסכנת הכחדה. האוכלוסיות הפקיסטנית והאיראנית נמצאות במגמת ירידה, אולם האוכלוסייה ההודית יציבה יחסית ועומדת על למעלה מ-100,000 פרטים. המין מוגן על-פי חוק באיראן, בהודו ובאפגניסטן.

קישורים חיצוניים
----------------

ויקישיתוף מדיה וקבצים בנושא **צבי הודי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

צבי מקפץ במהאראשטרה.
* מאמר מקיף(הקישור אינו פעיל) שעוסק בצבי ההודי

הערות שוליים
------------

1. ↑  צבי הודי באתר הרשימה האדומה של IUCN

| צבאיים |
| --- |
| אנטילופות ערבה |
| צבי | צבי הנגב • צבי מצוי • צבי הודי • צבי קווייר • צבי רים • צבי ספיקי • צבי הזפק • צבי החול • צבי ארלנג'ר • צבי ערבי |  |
| צבי אמיתי | צבי תומסון • צבי מונגאלה • צבי אדום חזית • צבי הוגלין • צבי אדום |
| צבי דק-צוואר | צבי יחמורי • צבי גראנט • צבי סומרינג |
| צבי קלארק | צבי קלארק |
| צבי ג'ירפי | צבי ג'ירפי |
| אנטילופה הודית | אנטילופה הודית |
| דלגן | דלגן |
| צבי יעלי | צבי יעלי פרז'וואלסקי • צבי יעלי מונגולי • צבי יעלי טיבטי |
| סאיגות |
| סאיגה | סאיגה |
| אנטילופות סבך |
| אוריבי | אוריבי |
| צבי הסלעים | צבי הסלעים |
| אנטילופה ננסית | דלקרן המושק • אנטילופה מלכותית • אנטילופת בייטס |
| דיקדיק | דיקדיק גינתר • דיקדיק קירקי • דיקדיק כסוף • דיקדיק סולט |
| דוקרן | דוקרן הסטינבוק • דוקרן הכף • דוקרן שארפי |
| אנטילופת ביירה | אנטילופת ביירה |
**יורוקורפוס** הוא כינויה של יחידה צבאית המורכבת מחיילים מעשר מדינות שונות החברות באיחוד האירופי.

היסטוריה
--------

יורוקורפוס הוקם ב-1993 בידי צרפת, גרמניה ובלגיה. ב-1994 הצטרפה גם ספרד וב-1996, לוקסמבורג. חמש המדינות האלו הן החברות הקבועות המרכיבות את היורוקורפוס. מדינות נוספות השולחות חיילים ליורוקורפוס הן יוון, איטליה, רומניה וטורקיה. הולנד ובריטניה שולחות קציני קישור למטה היורוקורפוס. ב-2002 חתמו אוסטריה ופינלנד על אמנה שבמסגרתה החלו לשלוח חיילים ליורוקורפוס. פינלנד הפסיקה ב-2006 ואוסטריה ב-2011. בין 2003–2007 גם קנדה שלחה חיילים ליורוקורפוס. ב-2010 חתמה פולין על אמנה במסגרתה הסכימה לשלוח חיילים ליורוקורפוס החל מ-2017, אולם בעקבות חילופי השלטון במדינה ב-2015 נקטע המהלך.

היורוקורפוס הוא למעשה מטה משותף של האומות. הוא אינו כפוף לאף גוף צבאי אלא רק לוועדה מיוחדת בה חברים נציגי האומות. עם זאת, ליורוקורפוס אין הכרה רשמית מצד האיחוד האירופי. מטה היורוקורפוס ממוקם בשטרסבורג. שפת העבודה הרשמית במטה הייתה גרמנית וצרפתית עד 2002 אז עברה האנגלית לשמש כשפה רשמית. מצבת כוח האדם של היורוקורפוס היא 1,000 איש בלבד, אולם הבריגדה הצרפתית-גרמנית כפופה אליו באופן רשמי. בנוסף, חמש החברות הקבועות ביורוקורפוס מחזיקות כוחות ייעודיים אשר במקרה חירום אמורים להיות מוכפפים למטה היורוקורפוס. סך כל הכוחות הללו עומד על 60,000 איש.

אנשי היורוקורפוס היו חלק מכח שמירת השלום בקוסובו ובהמשך השתתפו בלחימה באפגניסטן.

קישורים חיצוניים
----------------

ויקישיתוף מדיה וקבצים בנושא **יורוקורפוס** בוויקישיתוף
* 

* אתר האינטרנט הרשמי של יורוקורפוס (בשפות מרובות)
* יורוקורפוס, ברשת החברתית טוויטר
* A proposed evolution in the Eurocorps and ESDI in NATO (בצרפתית)
* A proposed evolution in the Eurocorps and ESDI in NATO

|  |  |
| --- | --- |
| בקרת זהויות עריכת הנתון בוויקינתונים | 
* GND: 2144583-7
* ISNI: 0000 0004 0383 4166
* SUDOC: 032806450
* VIAF: 195890196
* WorldCat: viaf-195890196

 |